kardosdrur/scandi-wiki huggingface dataset:
A Little South Of Sanity (Live)

A Little South Of Sanity er Aerosmiths fjerde live album udgivet 20. oktober 1998. Indeholder optagelser fra Get A Grip og Nine Lives Turneerne. Det har solgt platin i både USA og i Canada. På verdensplan har albummet solgt over 2.5 million eksemplarer. Det nåede nummer #12 på Billboard og #36 på den britiske hitliste. Det regnes med rette, som bandets mest vellykkede live udgivelse.

Første del af albummet indeholder nyere hits fra bandets lange karriere. Hits som Love In A Elevator, Rag Doll, Cryin''' og Angel. Andel del indeholder hits fra 70'erne, såsom Walk This Way, Sweet Emotion, Last Child og Back In The Saddle. Ved starten på andet set, kan man høre Steven Tyler, sige til publikum: Were where you in '78... Were the f... where you in '79''.

Musikere
Tom Hamilton - bas
Joey Kramer - trommer
Joe Perry -  guitar, vokal
Steven Tyler - vokal
Brad Whitford - guitar

Eksterne henvisninger 

Livealbum fra 1998
Aerosmith-album
Dansk-Svensk Kulturfond

Dansk-Svensk Kulturfond er en fond, der har til formål at styrke kendskabet til svensk kunst og kultur i Danmark. Fonden arbejder for at sikre den kulturelle udveksling mellem Sverige og Danmark. Dansk-Svensk Kulturfond blev stiftet år 1981 og arbejder tæt sammen med Sveriges ambassade i København.

Kulturpris 
Fonden uddeler hvert år Dansk-Svensk Kulturpris på 50.000 kroner ved et kulturelt arrangement i Danmark.

Prismodtageren er en aktuel svensk eller dansk kunstner eller kulturpersonlighed, der i kraft af sit originale og nybrydende virke har nuanceret forståelsen af forholdet mellem Sverige og Danmark.

Det er ikke muligt at ansøge om at få kulturprisen. Bestyrelsen uddeler den i henhold til vedtægterne.

Kulturarrangementer 
Fonden er vært for musik-, teater-, ballet-, film-, kunst- og litteraturarrangementer med et indbudt svensk-dansk publikum.

Bestyrelsen 
Bestyrelsen består af repræsentanter for svensk og dansk kunst- og kulturliv, samt en repræsentant fra Sveriges ambassade i København.

Eksterne henvisninger 
 Dansk-Svensk Kulturfond
 Modtagere af Dansk-Svensk Kulturfonds kulturpris
 Sveriges ambassade i København

Kulturfond
Etableret i 1981
Franz Giersing

Franz Giersing (født 7. april 1919, død 13. januar 1975) var en dansk landsretssagfører, der også virkede som leder af Roskilde Ring (fra 1955 til 1963) og som motorjournalist. 

Franz Giersing var søn af maleren Harald Giersing og skuespillerinden Besse Giersing, men valgte efter tidlige forsøg som billedkunstner en mere borgerlig levevej. En betydelig interesse for motorsport, hvor han selv kørte en MG TC i dansk motorsports barndom i 1950’erne, prægede imidlertid også hans virke. Med baggrund i adskillige besøg på udenlandske Grand Prix baner, blev Franz Giersing en af hovedmændene bag skabelsen af den første egentlige danske motorbane, Roskilde Ring, som han også tegnede og modellerede de første udkast til. Som formand for Automobil Sports Klubbens Banefond arrangerede Franz Giersing i de første mange år løbene og sikrede en stigende international deltagelse, som bragte de største af datidens kørere til Roskilde Ring, der i 1961 og 1962 arrangerede et dansk Grand Prix i formel 1 klassen. Franz Giersing virkede også som journalist, bl.a. som redaktør af bilbladet Fart & Form (1960-62, Ejnar Munksgaards Forlag)

Litteratur 
 Roskilde Ring – historien om en motorsportsbane, Roskilde Museum, Viby Bogtryk 2002.
 Stig Holm-Madsen: Roskilde Ring, Mennesker på en motorbane, Forlaget Motorploven, 2001
 Carsten Frimodt: Roskilde Ring, Del 1, 1955-62, Forlaget Veterania, 2015

Advokater fra Danmark
Motorsportsfolk fra Danmark
Det Nationale VidenCenter for e-læring

Det Nationale VidenCenter for e-læring er et videncenter for udvikling og formidling af viden om e-læringspædagogik. Centeret drives i et samarbejde mellem Erhvervsakademi Århus, Århus Købmandsskole og VIA University College med @ventures, Kompetencecenter for e-læring.

E-læringsprisen 
E-læringsprisen blev uddelt 2008-2010. af Det Nationale VidenCenter for e-læring med @ventures, Kompetencecenter for e-læring

Vindere:
 2008 Søndervangsskolen for et mobilprojekt, der integrerer mobilen i undervisningen
 2009 VIA Erhvervsuddannelser for en 3D-arbejdsplads i Second Life "Arbejdsmiljøuddannelse for lærlinge"
 2010 SDU for Innotour, et virtuelt samlingssted for studerende, undervisere, forskere og virksomheder med interesse for turisme og innovation

Eksterne henvisninger 
 Det Nationale VidenCenter for e-læring

Noter 

Uddannelsesteknologi
Tørsbøl-Padborg-banen

Tørsbøl-Padborg-banen var en jernbanestrækning mellem Padborg og Tørsbøl i Sønderjylland 1901-32.

Historie 
Banen blev etableret af de preussiske statsbaner mens Sønderjylland var en del af det Tyske Rige. Beslutningen om banen blev taget 29. april 1894, men banen blev først åbnet i 1901 sammen med banen fra Tinglev via Tørsbøl til Sønderborg, den nuværende Sønderborgbane. Padborg-Tørsbøl-Sønderborg var hovedstrækningen i den tyske tid, mens Tinglev-Tørsbøl kun var en sidebane, der skabte direkte forbindelse med Tønder-Tinglev-banen og den øvrige del af det nuværende Sønderjylland. Efter Genforeningen i 1920 blev rollerne byttet om. Tinglev-Tørsbøl blev den ny hovedforbindelse, og i 1932 blev Padborg-Tørsbøl nedlagt.

Strækningsdata 
 Oprettet: 15. juli 1901
 Længde: 14,8 km
 Sporvidde: 1.435 mm
 Skinnevægt: 33,4 kg/m
 Maks. hastighed: 45 km/t
 Nedlagt: 21. maj 1932

Standsningssteder 
 Tørsbøl station (Tsb) i km 0,0 – forbindelse med Sønderborgbanen. På stationsterrænet står en mindesten for Padborg-Tørsbøl-banen.
 Holbøl station (Hol) i km 3,9. Stationsbygningen er nedrevet.
 Smedeby station (Nü) i km 10,9. Hed i den tyske tid Norderschmedebye for ikke at forveksles med Süderschmedeby syd for Flensborg.
 Padborg station (Pd) i km 14,8 – forbindelse med Vamdrup-Padborg-banen.

Strækninger hvor banetracéet er bevaret 
2 km af banens tracé er bevaret og tilgængeligt.

Eksterne kilder/henvisninger 

 Niels Jensen: Danske jernbaner 1847-1972. J.Fr. Clausens Forlag 1972 , s. 202
 Niels Jensen: Sønderjyske jernbaner. Clausens Jernbanebibliotek 1975 , s. 28-32
 toptop.dk: Tørsbøl - Padborg

Se også 
 Vandring og cykling på nedlagte jernbaner i Danmark#Tørsbøl-Padborg
 Danske jernbaner

Nedlagte jernbanestrækninger i Danmark
Etableret i 1894
Ophørt i 1932
Den sønderjyske tværbane

Den sønderjyske tværbane var og er til dels stadig en jernbane mellem Højer og Sønderborg i Sønderjylland.

Banen blev bygget, mens Sønderjylland var en del af det Tyske Rige. Den første del mellem Tønder og Tinglev blev taget i brug 26. juni 1867, delen mellem Højer og Tønder fulgte 15. juni 1892, og den sidste del mellem Tinglev og Sønderborg 15. juli 1901. Som følge af Versailles-freden og den efterfølgende folkeafstemning om Sønderjylland/Slesvigs tilhørsforhold overgik Sønderjylland til Danmark 15. juni 1920, og banen overgik samtidig til DSB.

Den sønderjyske tværbane bestod af følgende baner:
 Tønder-Højerbanen - åbnet 15. juni 1892, persontrafik indstillet 15. maj 1935, nedlagt 31. marts 1962.
 Tønder-Tinglev-banen - åbnet 26. juni 1867, persontrafik indstillet 1971, godstrafik indstillet 2002 og banen efterfølgende spærret.
 Sønderborgbanen - åbnet 15. juli 1901, stadig i drift.

Driftsmæssigt hørte Højerbanen ikke med til den sønderjyske tværbane. Den var først og fremmest en sidebane, som forbandt Marskbanen (Hamborg-Tønder) med færgerne mellem Højer Sluse og Sild. Der har ikke kørt gennemgående tog mellem Højer og Sønderborg, det har der derimod mellem Tønder og Sønderborg.

Eksterne kilder/henvisninger 
Den sønderjyske tværbane på toptop.dk 

Jernbanestrækninger i Danmark
Nansensgade

Nansensgade er en gade mellem Gyldenløvesgade og Bartholinsgade i Indre By i København. Gaden er kendt for sine mange caféer og trendy butikker og huser desuden en årlig gadefest.

Nansensgade er en af flere gader, der blev etableret på området ud for den tidligere Nørrevold, der forsvandt efter at byens befæstning blev opgivet. I den forbindelse blev området frigivet af militæret og overtaget af regeringen i 1864, der derefter kunne sætte gang i byggeriet. Nansensgade blev fuldført sammen med de parallelle Nørre Søgade og Nørre Farimagsgade i august 1873. Gaden er opkaldt efter Københavns borgmester Hans Nansen, der var en af de ledende personer under Københavns belejring (1658-1660). Flere andre gader i området har også navn efter personer fra den tid, hvor de nu forsvundne volde spillede en vigtig rolle.

Kendte bygninger 
Nansensgade Skole i nr. 44-46 blev tegnet af Niels Sigfred Nebelong og åbnede i 1870. Dannerhuset blev grundlagt af grevinde Danner og er nu et krisecenter for voldsramte kvinder. Bygningen blev tegnet af Theodor Zeltner og fuldført i 1875.

Ibsens Hotel har til huse i nr. 23. Luthersk Mission København bor i nr. 94 i en bygning fra 1895 tegnet af Valdemar Ingemann.

Ud for nr. 39 står Mogens Heides skulptur Hønsefødder, og ud for nr. 64 finder man Bjørn Nørgaards skulptur Borne, der blev opsat i 1983.

Noter

Eksterne henvisninger 

 Nansensgaden 

Gader i Indre By (København)
Bella Bio

Bella Bio var en biograf i Brønshøj, som i dag mest er kendt fra Bjarne Reuters roman Månen over Bella Bio, der handler om forfatterens barndom i området. I mange år var Bella Bio den eneste biograf i området, indtil der i 1950'erne kom konkurrerende biografer i Islev og Husum. 

Biografen åbnede d. 26. november 1936, og havde plads til 874 gæster. Den 31. oktober 1966 lukkede biografen, og herefter blev den bygget om til supermarked.

Noter 

Biografer i København
Brønshøj-Husum
Etableret i 1936
Ophørt i 1966
LEGO Worlds

Lego Worlds et sandkassespil fra 2015 lavet af LEGO, udviklet af TT Games og udgivet af Warner Bros. Interactive Entertainment. Spillet minder om grundprinciperne i Minecraft, spillet giver spillerne mulighed for at opbygge konstruktioner i en tredimensionel openworld-verden. En beta-version af spillet blev udgivet den 1. juni 2015 Steam early access.

Gameplay 
Lego Worlds er et sandkasse videospil, der tillader spilleren at bygge en verden, der består af legoklodser.  Spillere kan skabe deres egen verden ved hjælp af foruddefinerede Lego strukturer eller ved hjælp af "brick-by-brick editor tool". Spillernes optrædener og outfits er også tilpasses i spillet. Terræn og miljø kan ændres via værktøjer. En række køretøjer, såsom biler, og skabninger elller dyr, så som drager og heste vil også være tilgængelige i spillet. En multiplayer-funktion og funktioner til at kunne dele sine verdener er også indstillet til at blive tilføjet til spillet ved senere opdateringer.

Udvikling 
Spillet blev officielt udgivet den 1. juni 2015, med en Early Access-version, udgivet for at tillade Steams fællesskab at give feedback til løbende forbedringer og integration af ekstra indhold over tid.

Referencer 

Worlds
Windows-spil
Computerspil fra 2015
Sandkassespil
Ny Vestergade

Ny Vestergade er en gade mellem Frederiksholms Kanal og Vester Voldgade i Indre By i København. Nationalmuseets hovedindgang er placeret i gaden. Gaden er desuden en del af en monumentalakse, der går fra Christiansborgs tårn over Christiansborg Ridebane, Marmorbroen, Ny Vestergade og Dantes Plads til Ny Carlsberg Glyptotek.

Gaden blev etableret sammen med de øvrige gader i området, da kvarteret Frederiksholm blev anlagt i 1660'erne. Den omtales som Den Nye Vestergade i 1665 men kaldtes for det meste Wigandts Gade efter vinhandleren og skibsejeren Wigand Michelbecker (1636-1692), der havde en ejendom, hvor Nationalmuseet nu ligger. Ordet Ny er til skelnen fra den gamle Vestergade, der ligger i nærheden.

Kendte bygninger 

Nationalmuseet optager hele den nordlige side af gaden. Hovedindgangen med en lille plads foran blev skabt af Mogens Clemmensen, Arne Nystrøm og Gehrdt Bornebusch i forbindelse med deres udvidelser af museet mellem 1929 og 1938.

Nr. 9, der blev bygget noget tid før 1770, er en af de ældste bygninger i gaden.

Den toeages nr. 11 blev bygget som kombineret lager og stald for købmand I. Lund i 1831. Københavns Universitet overtog bygningen i 1857, og den blev efterfølgende ombygget i neoklassisk stil af Johan Henrik Nebelong i 1858. Nebelong tilføjede også en fløj i 1859, der husede universitets kemiske laboratorium. En mindeplade fortæller, at August Krogh levede og arbejdede i bygningen fra 1910 til 1927.

Nr. 13 blev bygget i 173 for kroejer Christen Christensen Bording, formentlig af en af Caspar Frederik Harsdorffs elever. En senere ejer, Christian Ludvig Maag, udvidede huset med en ekstra etage i 1855-1857. Maag gav også bestillinger til Georg Hilker, P.C. Skovgaard og Constantin Hansen. Bygningen er nu en del af Dansk Arbejdsgiverforenings hovedkvarter.

Noter

Eksterne henvisninger 

Gader i Indre By (København)
Tintin i Amerika

{{Infoboks bog
 |titel         = Tintin i Amerika
 |originaltitel = Tintin en Amérique
 |oversætter    = Jørgen Sonnergaard,<br/ > Niels Søndergaard
 |billede       = 
 |billedtekst   = 
 |forfatter     = Hergé
 |illustrator   = Hergé
 |serie         = Tintins oplevelser
 |forlag        = Casterman, Carlsen, Cobolt, Moulinsart |udgivet       = 3. september 1931 – 20. oktober 1932
 |udgivet_dk    = 
 |sider         = 120, ny udgave 62 sider
 |forgænger     = Tintin i Congo (1931)'
 |fortsættelse  = Faraos cigarer (1934)'
 }}Tintin i Amerika (fransk originaltitel Tintin en Amérique') er det tredje album i tegneserien om Tintins oplevelser. Historien er skrevet og tegnet af den belgiske tegneserieskaber Hergé til den belgiske avis' Le Vingtième Siècles børneudgave Le Petit Vingtième, hvor den blev udgivet som føljeton fra 3. september 1931 til 20. oktober 1932. Herefter blev historien udgivet som sort-hvid-album samme år og farvealbum i 1945.

 Nogle franske udgaver 
 1931-1932: Fortsat serie i Le Petit Vingtième nr. 36, 3. september 1931 – nr. 42, 20. oktober 1932; 120 sider i sort-hvid.
 1932: Album fra Les éditions du petit vingtième; 120 tegneseriesider i sort-hvid.
 1933-1934: Fortsat serie i Cœurs Vaillants nr. 14, 2. april 1933 – nr. 21, 20. maj 1934.
 1945: Ombrudt album, 62 tegneseriesider i farver.
 1973: Revideret album, negre ændret til kaukasiske personer.
 2020: Album fra Éditions Moulinsart; 120 tegneseriesider i farver.

 Danske udgaver 
Føljetoner
 1949-1950: Tintin i Amerika. Fortsat serie i Kong Kylie nr. 45, 4. november 1949 - nr 44, 27. oktober 1950.
 1965-1966: Tintin i Amerika. Fortsat serie i Politiken nr. 218, søndag 9. maj 1965 – nr. 265, søndag 26. juni 1966.
 1976-1978: Tintin i Amerika. Fortsat serie i Politiken nr. 31, søndag 31. oktober 1976 – nr. 134, søndag 12. februar 1978.

Album
 1972: Tintins oplevelser nr. 19 (gammel standardudgave). Tintin i Amerika. 62 tegneseriesider i farver, totalt 68 sider. Carlsen, . 1. oplag indeholder 1945-versionen. I hvert fald fra 8. oplag er det 1973-versionen, der udgives.

 2005: Tintins oplevelser (retroudgave). Tintin i Amerika. 62 tegneseriesider i farver, totalt 72 sider. 2. udgave. Carlen Comics, . Fra 3. oplag, 2011, udgivet af Cobolt, .

 2007: Tintins oplevelser nr. 2. Tintin i Amerika. 62 tegneseriesider i farver, totalt 72 sider. 3. udgave. Carlsen minicomics, .
 2012: Reporteren Tintins oplevelser (fundamentalistisk retroudgave). Tintin i Amerika. 120 tegneseriesider i sort-hvid, 3 sider i farver, totalt 132 sider. 4. udgave. Cobolt, .
 2015: Tintins oplevelser (ny standardudgave). Tintin i Amerika. 62 tegneseriesider i farver, totalt 68 sider. 5. udgave. Cobolt, .
 2021: Tintin i Amerika''. 1932-versionen i farver. 120 tegneseriesider i farver, totalt 136 sider. Oversat af Jørgen A. Andersen. Éditions Moulinsart, .

Kilder

Eksterne henvisninger 
 Hergé på minetegneserier.no
 Tintin i Amerika på tintinologist.org
 Tintin i Amerika på bellier.co
 Tintin i Amerika på ComicWiki

Tintin-album
Litteratur i 1932
Benedetto Accolti

Benedetto Accolti henviser til:

 Benedetto Accolti den ældre (1415–1464) – italiensk jurist og historiker
 Benedetto Accolti den yngre (1497–1549) – italiensk kardinal
Ny Kongensgade

Ny Kongensgade er en gade mellem Frederiksholms Kanal og H.C. Andersens Boulevard i Indre By i København. Gaden ligger i forlængelse af Prinsens Bro over kanalen til Tøjhusgade på Slotsholmen.

Historie 

De første bygninger langs gaden blev bygget omkring 1670, hvor den var kendt som Prindsensgade. Det vides ikke hvornår navnet blev ændret, men den omtales som Nye Kongensgade på Geddes kort over København fra 1757.

Oprindelig gik gaden kun til Vestervold ved nuværende Vester Voldgade, dengang en smal gade på indersiden af volden mellem Vartov og kysten. Da denne del af voldanlægget endeligt blev sløjfet i 1885, blev Ny Kongensgade, som en af de sidste til at blive det, forlænget til Vester Boulevard, nu H.C. Andersens Boulevard.

Håndværkerstiftelsen åbnede på hjørnet af Ny Kongensgade og Vester Voldgade 1. august 1887 med betalelige boliger for ældre håndværkere og deres enker. Håndværkerstiftelsen flyttede til nye lokaliteter på Blegdamsvej i 1902 og solgte deres gamle bygning til Dansk Arbejdsgiverforening.

Kendte bygninger og beboere 

Den mest prominente bygning i Ny Kongensgade er Wedells Palæ, oprindelig Barchmanns Palæ, på hjørnet af Frederiksholms Kanal med den primære ni fag lange face vendt mod gaden. Den blev fuldført i 1741 efter tegninger af Philip de Lange. De fleste andre bygninger i den første del af gaden stammer også fra det 18. århundrede og er fredede. Den lave bygning i nr. 5 er et tidligere akvavitbryggeri og blev sandsynligvis færdigbygget mellem 1728 og 1732.

Nr. 6 er fra 1754 og var i mange år en jødisk administrationsbygning, undertiden kaldet jødernes rådhus, indtil en ny blev etableret ved Københavns Synagoge i Krystalgade i 2013. De danske jøder byggede også Eibeschützs Stiftelse i nr. 10. Bygningen blev tegnet af Frederik Levy og stod færdig i 1903.

Dansk Arbejdsgiverforenings bygning på hjørnet af Vester Voldgade (nr. 113) og Ny Kongensgade (nr. 16A) blev opført i 1910-1911 efter tegninger af Axel Berg.

Noter

Eksterne henvisninger 

 Ny Kongensgade  på indenforvoldene.dk

Gader i Indre By (København)
Sankt Jakobs Plads

Sankt Jakobs Plads ved Østerbrogade på Østerbro i København er opkaldt efter Sankt Jakobs Kirke på den anden side af Østerbrogade.

Kirken har også lagt navn til Sankt Jakobs Gade, der går fra pladsen til krydset mellem Nordre Frihavnsgade og Randersgade, hvor Lutherkirken ligger. Rothesgade går  fra pladsen til Randersgade, hvor den fortsætter som Gammel Kalkbrænderi Vej til Strandboulevarden.

Mellem de to gader ligger Svanegaard, den mest bemærkelsesværdige bygning på pladsen. Den blev fuldført af Philip Smidth i 1904 med inspiration fra fransk arkitektur. De andre bygninger omkring pladsen er fra samme tid.

Der ligger flere restauranter og cafeer som Restaurant le St. Jacques stiftet af Daniel Letz, den tidligere chefkok på Kong Hans Kælder, der modtog den første danske Michelin-stjerne i 1984. Letz ejer delikatesseforretningen Sankt Jakobs Gade 4.

Noter

Eksterne henvisninger 

Gader på Østerbro
Torve og pladser i København
Hank Shermann

Hank Shermann (født René Krolmark) er en dansk heavy metal-guitarist. Han begyndte at spille guitar i 1977.

Shermann er bedst kendt for sit arbejde med Mercyful Fate.

Karriere 
Han startede i punkbandet Brats i foråret 1978. Brats medvirkede på pladen Pære Punk fra 1979 med tre numre, og de udgav et fuldt album på CBS i 1980. King Diamond blev sanger i Brats i slutningen af 1980. I marts 1981 dannede King Diamond og Hank Shermann bandet Mercyful Fate. Gruppen udgav albums i 1982, 1983 og 1984, hvorefter de tog på en 2 måneders turné i USA. Mercyful Fate blev opløst i april 1985. Shermann dannede herefter bandet Fate i maj 1985. Shermann har også dannet bands som Zoser Mez, Gutrix, Virus 7 og Force Of Evil. Han er en regelmæssig gæst på Witcherys albums.

Bandet Demonica, er en thrash metal-gruppe, der fik kontrakt med Massacre Records i oktober 2009.

Han turnerede med Volbeat i sommeren 2012 på deres turne i Nordamerika, Sydamerika og Europa. Dannede sammen med guitaristen Michael Denner bandet Denner / Shermann i 2014. De udgav to albums på det amerikanske label Metal Blade Records. Shermann udsendte sin første single, "The Bloody Theme", i eget navn i februar 2019, og annoncerede, at han arbejdede på at færdiggøre sit soloalbum.

Referencer

Eksterne henvisninger 
 Officiel hjemmeside
 

Guitarister fra Danmark
Heavy metal-musikere fra Danmark
Mercyful Fate
Heri Joensen

Heri Joensen (født d. 21. februar 1973) er en færøsk musiker, der er mest kendt som forsanger i heavy metalbandet Týr. Heri blev født i Thorshavn på Færøerne, hvilket har haft en indflydelse for hans sange. I 2010 udgav han albummet Heljareyga, hvor alle tekster var på færøsk.

Tidligt liv og karriere 
Heri Joensen blev født i hovedstaden på Færøerne, Thorshavn d. 21. februar 1973, men opvoksede den lille landsby Lambi.

I en alder af 14 begyndte han at spille guitar, og da han var 17 spillede han sammen med lokale bands. På dette tidspunkt flyttede han til den, efter færøske forhold, store fiskerby Runavík.

Ligesom mange andre fra færøerne flyttede Joensen til Danmark for at uddanne sig yderligere. Her mødte han Kári Streymoy og sammen startede de Týr. Heris oprindelige plan var at uddanne sig inden for indoeuropæiske sprog, men da han brugte det meste af sin tid på at spille guitar, og dumpede mange kurser, besluttede han at skifte karriere og gik på musikkonservatoriet i København kaldet Det Alternative Rytmiske Konservatorium (D.A.R.K.). Mellem 2000 og 2003 studerede han på D.A.R.K., og skrev speciale i guitar, vokal og senere musikteori.

I 2013 indskrev Joensen sig på Færøernes Universitet for at studere færøsk og færøsk litteratur

Andet arbejde 
I april 2012 var Joensen involveret i en online videodebat med Captain Paul Watson for Animal Planet-serien Whale Wars. Joensen forsvarede hvalfangst på Færøerne.

Joensen er også kendt for sinde sprogkundskaber. Han taler færøsk, dansk, norsk, islandsk, engelsk og tysk.

Han har lavet nogle få gæsteoptrædender, inklusiv en guitarsolo på Alestorms "Barrett's Privateers", kor på "Sons of Winter and Stars" af Wintersun (på albummet Time I) og vokal på Ensiferums cover sangen "Vandraren" på albummet From afar, der oprindeligt er indspillet af Nordman.

Udstyr 
Joensen er kendt for at spille på 7-strenget guitar. På scenen bruger han en guitar af mahogni, der er fremstillet af det færørske firma Bjarnastein.

Referencer

Eksterne henvisninger 

Sangere fra Færøerne
Heavy metal-musikere
Týr
Stelle-Wittenwurth

Stelle-Wittenwurth er to landsbyer og en kommune i det nordlige Tyskland, beliggende i Amt Kirchspielslandgemeinde Heider Umland i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Landsbyen Stelle er beliggende på en lille kun ti meter høj gestø mellem Weddingstedter gest og sandklitterne, der strækker sig mellem nabobyen Wittenwurth og Dahrenwurth.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Golden Raspberry Award for Værste skuespiller

Golden Raspberry Award for Værste skuespiller er en pris, der uddeles ved den årlige prisuddeling Golden Raspberry Award, hvor årets værste filmproduktioner og -præstationer udnævnes. Prisen som "Værste skuespiller" (Worst Actor) er blevet uddelt siden den første prisuddeling, der fandt sted den 31. marts 1981, hvor præstationerne for filmpræstationer i 1980 blev hædret. 

Sylvester Stallone har modtaget prisen fire gange, hvilket er rekord. Kevin Costner og Adam Sandler har modtaget tre priser hver gennem deres karriere.

Vindere

Referencer 

Værste skuespiller